1075-57 Ka re, ”Ha ke moahlodi.“ Ka re, ”Ke tla o bolella, ha re tliseng seo nneteng. Ha re tliseng seo bakeng seo se lokelang. Jwale re lebelle. Haeba ele Moya o Halalelang, seo se dumellana hantle feela le Lengolo; ha seo se sa etse jwalo, ha se sona.“ Le ya bona? Ke tsela feela ya ho ka lekola seo; e be e -- le ya itlhatlhoba ka bo lona. Le ya bona? Jwale, se -- setla tlolela hodimo seo haebe e se Moya o Halalelang, se tla itokolla. Le ya bona? Empa haese Moya o Halalelang, seo se tla latela hantle feela moleng, ‘hobane ke seo eleng sona; ke Moya o Halalelang taelong hantle feela. 7Na ke wena motho ya tswetsweng pele? Na o hlahile dithaba di eso ho be teng na? 8Na o rutehile makunutu a Modimo, mme o ikgapetse bohlale o le mong na? 9O tseba taba efe eo re sa e tsebeng? O utlwisisa taba efe eo re sa e utlweng? 10Ba bang ba teng hara rona, batho ba baholo, ba moriri o moputswa, ba fetang ntatao ka dilemo. 11Na o nyedisa matshediso a Modimo, le puo tse bonolo tse buwang ho wena na? 12Pelo ya hao e o isa kae na? O tona mahlo a hao keng, 13ha o tsohela Modimo bohale, ha molomo wa hao o ntsha dipolelo tse jwalo? 14Motho keng, hore a hlweke, le ya tswetsweng ke mosadi keng, hore a loke? 15Bona, ha esitile bahalaledi ba wona o sa ba tshepe, le lehodimo le sa hlweka mahlong a wona; 16haholoholo o ka sitwa ho tshepa motho ya manyala, ya senyehileng, ya nwang bokgopo jwaloka metsi.